**Planul de intervenție al Guvernului pentru securizarea drumurilor „Reguli pentru toți”**

**,,Notă”** Prezentul plan este dat publicității pentru consultări publice, ajustări și completări cu acțiuni eficiente ce ar putea preveni accidentele, sensibiliza opinia publică și duce ca rezultat la salvarea de vieți omenești.

|  |  |  |  |  |  |
| --- | --- | --- | --- | --- | --- |
| **Nr.** | **Acțiunea/ Documentul de referință** | **Termenul de realizare/ raportare** | **Indicatorii de progres** | **Executor/ Coexecutor** | **Procedura de raportare și evaluare** |
|  | **Obiectivul 1. Crearea și dezvoltarea culturii de siguranță rutieră** | | | | | |
| 1.1 | Instituirea unei platforme de comunicare în domeniul securității rutiere | Noiembrie 2019 | Modalitate de comunicare stabilită | MAI | Raport de progres  Focus Grup |
| 1.2 | Campanie de schimbare de atitudine la nivel național, pentru a descuraja toleranța cetățenilor de a urca la volan în stare de ebrietate. | Trimestrial | Numărul campaniilor desfășurate | Cancelaria de Stat/CCA/MAI ONG-rile/ mass-media | Raport de analiză |
| 1.3 | Identificarea necesităților dezvoltării infrastructurii pentru sportul auto-moto. | Trimestrial | Raport de evaluare a necesarului | MEI  MECC  Societatea Civilă |  |
| 1.4 | Introducerea orelor obligatorii de siguranță rutieră în școli, cu implicarea angajaților instituțiilor din subordinea MAI *(Poliție, SMURD, IGSU, Poliția de Frontieră)* și a părinților voluntari. | Semestrial | Modulul tematic | MECC/MAI/ Societatea civilă | Rapoarte prezentate |
| 1.5 | Identificarea modalității optime de comunicare / perfecționare a cunoștințelor și aptitudinilor practice ale șoferilor cu experiență. | Anual | Numărul de persoane instruite | MECC/  Societatea civilă | Rapoarte prezentate |
| 1.6 | Identificarea necesarului pentru construirea pistelor dedicate bicicliștilor (*ex: amenajarea pistei de ciclism de-a lungul râului Bîc, etc.*) | Trimestrial | Raport de evaluare a necesarului | MEI  MECC  Societatea Civilă |  |
| **Obiectivul 2. Dezvoltarea și implementarea acțiunilor de prevenire a accidentelor rutiere** | | | | | | |
| 2.1 | Ministerul Afacerilor Interne va dispune instituțiilor din subordine să efectueze acțiuni speciale pentru a preveni și descuraja crearea riscurilor pe drumuri, inclusiv:   * Acțiunea INP „Nopți albe” cu dislocare masivă a poliției de patrulare în regiuni urbane și rurale delimitate, în special cele populare pentru odihnă și divertisment, care să permită verificarea tuturor șoferilor la alcoolemie. Aceste acțiuni, datorită riscului mare de agresiune vor fi făcute cu suportul BDSP Fulger și vor implica participarea largă a organelor mass-media pentru multiplicarea efortului de educare și schimbare de comportament. * Intensificarea lucrului INP în cadrul operațiunilor INP *Viteza, Pietonul, Semaforul* pe tot teritoriul țării. * Intensificarea lucrului INP în ceea ce privește filtrele polițienești care identifică în trafic conducătorii auto cu multiple încălcări documentate de camerele video ale Ministerului Afacerilor Interne; * Acțiuni speciale de verificare a calității serviciilor prestate la verificarea tehnică obligatorie a mijloacelor de transport. | Lunar | Operațiuni realizate | MAI | Raport de analiză a evoluției fenomenului |
| 2.2 | Realizarea activităților comune de prevenire şi informare a participanților la trafic, la nivel teritorial, între INP şi subdiviziunile de profil ale IP teritoriale, pe baza concluziilor rezultate din analizele de risc. | Semestrial | Numărul de persoane instruite | MECC/  Societatea civilă | Rapoarte prezentate |
| 2.3 | MAI va crea un grup de lucru care va identifica din baza de date a încălcărilor rutiere cei mai periculoși șoferi recidiviști - cu număr impunător de amenzi neachitate, încălcări grave, inclusiv cu multiple cazuri de conducere în stare de ebrietate avansată; grupul de lucru va verifica statutul actual al acestor persoane în ceea ce privește - condamnările primite, sentințele executate, dacă au la moment sau nu au dreptul de a conduce și va elabora un raport analitic în privința acestor cazuri;   * Raportul final al comisiei va fi făcut public, cu respectarea cadrului legal privind protecția datelor cu caracter personal; * Raportul final original va fi remis, însoțit de recomandări, Procuraturii Generale pentru a analiza acțiunile responsabililor din justiție referitor la aceste cazuri; * Raportul final va fi prezentat, însoțit de recomandări, de Ministrul Justiției către Consiliului Superior al Magistraturii și Consiliului Superior al Procurorilor, pentru a analiza riscurile și vulnerabilitățile identificate în analiza acestor cazuri; | Trimestrial | Rapoarte elaborate | MAI | Raport de analiză |
| 2.4 | Întreprinderea acțiunilor necesare pentru asigurarea implementării managementului siguranței infrastructurii rutiere, în conformitate cu **Directiva UE nr. 2008/96/CE**, pentru a supune auditului de siguranță rutieră toate proiectele de construcție, reabilitare și reparație capitală a drumurilor publice și străzilor urbane și pentru a inspecta asupra siguranței rutiere drumurile existente din rețeaua de drumuri naționale și regionale la fiecare 3 ani de zile. | Anual | Porțiuni de drum identificate | MEI  APC  APL | Raport de progres |
| 2.5 | Introducerea managementului sectoarelor de concentrare a accidentelor rutiere sub formă de analiză, investigare, tratare și monitorizare, pentru a crea o rețea de drumuri omogene funcțional, predictibile și prietenoase tuturor tipurilor de utilizatori. | Semestrial | Situații remediate | MEI  APC  APL | Raport de analiză |
| 2.6 | MEI va iniția lucrări de îmbunătățire a normelor și reglementărilor, inclusiv celor tehnice și de standardizare, astfel încât, pentru toate drumurile noi și reabilitate să fie proiectate și construite în corespundere cu cele mai bune practici de siguranță a infrastructurii drumurilor și străzilor urbane, printre cele mai principale fiind:   * elaborarea unui ghid-tip pentru amenajarea pistelor și trecerilor pentru pietoni, inclusiv insule de siguranță pentru pietoni cu barieră fizică pe toate trecerile de pietoni de pe drumurile publice cu 4 și mai multe benzi de circulație; * separarea fizică a direcțiilor de trafic pe toate drumurile naționale cu 4 și mai multe benzi în limitele localităților lineare; * revederea lățimii benzilor de circulație în localități și zone urbane, în vederea calmării traficului; * abordarea siguranței rutiere în baza conceptului de „Sistem Sigur”. | Semestrial |  |  |  |
| **Obiectivul 3. Armonizarea cadrului juridic, legislativ** | | | | | |
| 3.1 | Revizuirea cadrului normativ în scopul examinării implementării noului mecanism de acordare în etape a permisului de conducere și restricții în conducerea automobilelor. | Trimestrul III  2019 | Propunere de modificare a cadrului legislativ | MJ  MEI  ASP | Raport de analiză |
| 3.2 | Ministerul Justiției va revizui unele prevederi legale prin înăsprirea sancțiunilor pentru condusul în stare de ebrietate și în decursul termenului de aplicare a măsurii de siguranță privind ridicarea provizorie a permisului de conducere a mijloacelor de transport și cu dreptul de conducere anulat prin hotărârea definitivă a instanței de judecată, inclusiv până la aplicarea măsurilor de siguranță - confiscarea mijlocului de transport sau a contravalorii acestuia și suspendarea pe viață a dreptului de a conduce. | Semestrial | Propunere de modificare a cadrului legislativ | MJ  MEI  ASP | Raport de analiză |
| 3.3 | Elaborarea modificărilor legislative ce vor introduce sancționarea organizatorilor și participanților la curse ilegale organizate pe drumurile publice, care ar include pedepse drastice, inclusiv aplicarea măsurii de siguranță; | Semestrial | Propunere de modificare a cadrului legislativ | MJ  MEI  ASP | Raport de analiză |
| 3.4 | Modificarea/completarea cadrul necesar realizării Hotărârii Guvernului nr. 1452/2007 pentru aprobarea Regulamentului cu privire la permisul de conducere, organizarea şi desfășurarea examenului pentru obținerea permisului de conducere şi condițiile de admitere la traficul rutier ce va face obligatoriu promovarea unui test de verificare a aptitudinilor și comportamentului de către candidații în conducători auto (testul psihologic (nu psihiatric)) ca o condiție pentru obținerea dreptului de a conduce autovehicule  (a se vedea punctul 10 din regulament sau ce doresc?) | Semestrial | Propunere de modificare a cadrului legislativ | MJ  MEI  ASP | Raport de analiză |
| 3.5 | MAI va asigura prin modificarea și completarea aceleiași norme guvernamentale transpunerea completă a prevederilor Directivei 2006/126/CE privind permisul de conducere cu referire la cerințele minime față de examenele de conducere (proba practică), normele minime privind aptitudinile fizice și mentale necesare pentru conducerea unui autovehicul și normele minime aplicabile persoanelor care asigură desfășurarea examenelor practice de conducere, dar și ajustarea curiculei de pregătire a conducătorilor auto în școlile auto la bunele practici. | Semestrial | Propunere de modificare a cadrului legislativ | MJ  MEI  ASP | Raport de analiză |